
Социална услуга предлагана в Община Плевен
„ЗАЩИТЕНО ЖИЛИЩЕ  за възрастни хора с умствена изостаналост” гр.ПЛЕВЕН, ул.”Сторгозия”№189, тел.064/989022

Социалната услуга е разкрита по  проект на Програма ФАР и Центъра за социална рехабилитация в партньорство с Община Плевен на 28.11.2008 г до 30.11.2009 година. С решение на Общински Съвет- Плевен и разрешение на АСП от 01.01.2010 г. е разкрита услугата „ Защитено жилище за възрастни хора с умствена изостаналост” като делегирана от държавата дейност.

Целевата група включва пълнолетни жени и мъже настанени в специализирани институции с възможност да бъдат изведени. Възможно е и приемането на обслужване в защитеното жилище на лица с цел превенция.
Услугата предлагана в защитеното жилище отговаря на критериите и стандартите, предвидени в Правилника за прилагане на Закона за социално подпомагане: за местоположение и материална база, за хранене, за здравни грижи, образователни услуги и информация, организация на свободното време и личните контакти. Услугата дава възможност за оказване на квалифицирана подкрепа и подпомагане на потребителите за тяхната по- успешна интеграция в обществото, придобиване на социални умения и умения за самостоятелен живот.

За ползвателите на услугата ежедневно се грижи квалифициран екип от 7 специалисти - мед. сестра, психолог, соц. работник, педагог и трудотерапевт.

Защитеното жилище се помещава в двуетажна къща - частна общинска собственост, намираща се в кв. Сторгозия. Капацитета на жилището е 10 места. Защитеното жилище разполага с 5 спални помещения с по 2 легла и санитарен възел към всяко спално помещение, кухня, трапезария, дневна.

Организацията на ежедневието е съобразена с индивидуалните възможности на потребителите и е насочена към развиване на техния потенциал и лични качества в защитена и подкрепяща среда.
Поля Кирилова

Директор Защитено жилище
За издръжка на социалните услуги в бюджета на Община Плевен за 2012 г. са предвидени 2 436 471 лв. От тях 1 538 431 лв. делегирани от държавата, а 898 040 лв. от общински приходи. Освен това, по различни проекти се предоставят социални услуги като „Личен асистент”, „Социален асистент”, „Домашен помощник” и „Приемна грижа” на обща стойност 623 684 лв.

Това обяви кметът на Плевен проф. д-р Димитър Стойков на редовния си брифинг с медиите във вторник, 24 април 2012г. 
Поводът за оповестяване дейността на общината по социални проекти е във връзка с постъпило искане от група лица с увреждания за създаване на Дневен център за възрастни хора с физически увреждания в сградата на ул.”Даскал Димо” №18.
Кметът на Плевен припомни, че  въпросната сграда е частна държавна собственост. Същата е предоставена с договор за наем от 23.01.2003 г. на Националния център за социална рехабилитация /НЦСР/ за разкриване на Център за социално обслужване на инвалиди за срок от три години. През 2005 г. с Анекс е продължен срокът на договора до 31.01.2013 г. Разкрито е Бюро за социално обслуж ване към НЦСР - София, чиято основна функция е предоставяне на медицин-

ски изделия и помощно технически средства, приспособления и съоръжения за хора с увреждания.

След законови промени дейността на Бюрото за социално обслужване по предоставяне на медицински изделия и помощно технически средства, приспособления и съоръжения за хора с увреждания на практика е преустановено. Националният център за социална рехабилитация е преустановил плащането на наема към Областна администрация от месец октомври 2011 г. Това е и причината за прекратяване на договора за наем с Областна администрация.

        Проф. Стойков уточни, че при няколкото проверки, направени в центъра, не са открити негови ползватели.

      ”На този адрес няма регистрирана социална услуга по смисъла на чл.36 от Правилника за прилагане на Закона за социално подпомагане. По-скоро помещенията са се ползвали като клуб за осъществяване на социални контакти”, подчерта кметът.

  „Община Плевен не може да разкрие Дневен център за възрастни с физически увреждания, тъй като не  разполага със свободен финансов ресурс за издръжката му”, заяви кметът. 

За удовлетворяване на посочените от групата лица с физически увреждания потребности е  предложен Центърът  за социална рехабилитация и интеграция, находящ се  на бул.”Скобелев” № 20, където са предприети мерки по осигуряване  на достъпна среда за инвалиди, а общината ще се ангажира с предоставяне на транспорт за превозването им до там.

       Проф. Стойков припомни за възможността да се  ползват услугите на Клубовете на хората с увреждания и пенсионерите. В шест от тях е осигурена достъпна среда. Клубовете се ползват от лица с физически увреждания,  членове на Съюза на инвалидите и други организации на хората с увреждания.

Община Плевен

Социалното министерство спира част от инвалидните пенсии

Държавата няма да плаща пенсии на хората с увреждания, ако те могат въпреки проблема си да продължат да работят по професията си при същите или при облекчени условия и режим на труд. Това е идеята, която поддържа социалният министър Тотю Младенов за ограничаване на разходите за инвалидни пенсии, става ясно от изготвената за целта стратегия след сондирането на мненията на различни институции и социалните партньори. В момента около 260 000 души получават инвалидна пенсия, а са в трудоспособна възраст. Всички, които вземат инвалидна пенсия за стаж и възраст, са 430 600. Правото да решава кой да получи пенсия и каква - частична или цяла, се дава на НОИ. Оттам ще се произнасят на базата на ТЕЛК-овото решение, професионалната характеристика от работодателя и документите от службата по трудова медицина. Точно трудовите медици ще преценяват дали увреждането пречи на човека да продължи да изпълнява професията си, какво може да работи изобщо и при какви условия.

Ако човекът може да запази позицията си, като се труди например на намален работен ден, ще получава частична пенсия, само за компенсиране на загубения доход. Аргументът е, че общественото осигуряване не бива да поема функциите на подпомагането, а да изплаща само суми, заместващи или допълващи загубения доход, каквато е функцията на пенсията. Като съобразява отпускането на пенсия с възможността човек да продължи или не да работи, държавата на практика прехвърля на бизнеса социални функции. Работодателите ще трябва или да се съобразяват със състоянието на работника вместо със своите нужди, или да намерят начин да се освободят от него, което пък ще го остави без доходи, тъй като едва ли ще успее да си намери друга работа. В същото време бизнесът плаща по-голямата част от осигуровката за общо заболяване и майчинство, покриваща риска инвалидизация, а за опасни условия на труд е изцяло за негова сметка.

Не става ясно какво ще се случи с хората, които заради увреждането си вече са изпаднали от пазара на труда и не могат да си намерят работа, което в кризата е трудно дори за здравите.

Документът предвижда още рехабилитацията да стане задължителна, а НОИ да взема решение за отпускане на пенсия едва след провеждането на такава. "Рехабилитацията ще покаже на обществеността, че промените в експертизата се правят не толкова заради фикса, а за да се помогне на трайно неработоспособните да се реинтегрират на пазара на труда и в обществото", пише в стратегията.

Медицинската експертиза за всички категории лица остава към здравното министерство, но комисиите ще определят само вид и степен на увреждане, без да се ангажират с оценка на намалената работоспособност, както и подходящите за труд условия. Сега в експертните решения на хората в трудоспособна възраст се определя процент намалена работоспособност, а всички с над 50 на сто имат право на пенсия. Размерът й зависи от годините стаж и определения процент.

Предвижда се координатор на промените да бъде Агенцията за хора с увреждания. "Принципите са правилни, но първо трябва да се променят много други неща. Аз няма да допусна да се спира пенсия на човек, който може да си работи по професията, но не му е осигурена достъпна среда. Но ако му е предложена подходяща работа, а той е отказал, сори", обясни какви ще са насоките на промените шефът на агенцията Минчо Коралски.

"Седмица" ЕООД

Правителството одобри бюджетната прогноза за следващите три години. В нея е заложено увеличаване на пенсиите още през 2013 г., заяви вицепремиерът и министър на финансите Симеон Дянков след заседанието на кабинета.

Той обаче не уточни дали промените ще бъдат направени от началото или от средата на годината. 

Дянков прогнозира, че ще се промени и принципът на актуализиране на пенсиите. Според последните промени в Кодекса за социално осигуряване, които парламентът прие само преди няколко месеца, индексирането на пенсиите става само с процент, равен на инфлационния индекс. 

Днес финансовият министър обясни, че увеличаването на пенсиите ще става, като се взима предвид както инфлацията, така и ръстът на производителността на труда. 

„Знаете, направихме и в Закона за държавния бюджет промяна в швейцарското правило така, че от следващата година - наполовина инфлация, наполовина ръст да бъде увеличаването на пенсиите, което ще бъде базисно. Над това увеличение може да има и се надявам да има и допълнително увеличение на пенсиите, което ще дойде в бюджет 2013", заяви Дянков. 

На свое заседание Министерски съвет промени и Закона за Сребърния фонд. „До 30 % от Сребърния фонд ще може да се инвестират в държавни ценни книжа през тази година и този процент плавно ще се увеличава, като през следващата ще е 40%. Парите от фонда ще могат да се използват от 2028 година.

Евростат напълно ни обърка
След направено проучване, от данните излиза, че въпреки липсата на качествено здравеопазване хората в България са природно издръжливи. Те остават в добро здраве и могат да се трудят по-дълго от средния европеец. Българките се очаква да останат в крепко състояние на духа и тялото 9,9 години след навършването на 65 години, а българите - 8,8 години. 

Гражданите на Европейския съюз без проблем могат да работят до навършването на 74-годишна възраст. Това показва ново изследване на статистическото бюро Евростат.

Според данните жените в ЕС са в добро здраве 8,8 години след навършване на 65-годишна възраст, а мъжете - 8,7 години.

От данните става ясно, че въпреки липсата на качествено здравеопазване хората в България са природно издръжливи. Те остават в добро здраве и могат да се трудят по-дълго от средния европеец. Българките се очаква да останат в крепко състояние на духа и тялото 9,9 години след навършването на 65 години, а българите - 8,8 години.

По очаквана продължителност на живота и за дамите, и за мъжете у нас перспективите обаче не са добри. Представителите и на двата пола ще живеят с 4 години по-малко от средното в ЕС. Евростат е изчислил, че българките, навършили 65 години през 2010 г., ще живеят средно до 82 години, което е най-ниската очаквана средна възраст за дамите в ЕС. За сравнение: французойките ще се радват на добро здраве 9,8 години, но пък се очаква да живеят средно до 88,4 години.

Очакваната средна продължителност на живота на българските мъже също е сред най-кратките в ЕС. (Представителите на силния пол по правило живеят по-малко.) Прогнозите на Евростат са за тях камбаната да забие средно на 78,6-годишна възраст. Малко по-малко ще живеят само литовците и латвийците.

Евростат уточнява, че изненадващ и за самото бюро е фактът, че няма пряка зависимост между това колко дълго ще си в добро здраве след навършване на 65 години и това колко дълго ще живееш. Другият любопитен факт е, че въпреки че навсякъде жените живеят по-продължително, в 10 държави от ЕС мъжете ще останат по-дълго време здрави, отколкото дамите в съответните страни.

Труд
Street фитнес
Кметът проф. д-р Димитър Стойков откри първата площадка за стрийт фитнес в Плевен. Тя се намира в градинката срещу стадион „Белите орли“ и е дело на младежи от ПП ГЕРБ и живеещи в Девети квартал. Изграденото със собствен труд съоръжение струва 1 100 лева, предоставени от партия ГЕРБ и частни фирми, уточни инициаторът Йордан Грижов. Площадката за фитнес на открито е построена само за две седмици и само от млади хора. Тя е разположена върху руините на заведение с идея да се мотивират младите за спорт и здравословен начин на живот. По уредите са изписани мисли на известни личности, които да стимулират младите да се самоусъвършенстват, допълни Йордан Грижов. Младежът изрази надежда и другите квартали да последват примера им. 

„Изключително съм радостен, че младежите успяха да осъществят тази инициатива, която обявиха още в предизборната кампания и то със собствени сили“, заяви кметът на Плевен.

В израз на подкрепа, проф. Стойков обеща Общината да осигури противоударна настилка за площадката и осветление, за да може да се ползва до по-късно в горещите летни дни. 

„Това е добър пример, който Общината винаги ще подкрепа и поддържа. Радваме се, че имаме такива деца и младо поколение“, категоричен бе кметът Стойков.

Община Плевен

Сезонна алергия

Сезонната алергияе остра реакция на организма към дразнители, обикновено проявяваща се в определени моменти от годината – най-често на пролет и на есен. Този тип алергия е свързана с неприятни реакции към цветния прашец (полен) от треви, плевели и дървета. За разлика от тях, целогодишните алергии се активират от алергени като пърхота от домашните любимци и домашния прах. Плесените могат да бъдат както сезонни, така и постоянни алергени.

Сенната хрема или алергичен рините основен симптом на сезонната алергия и едно от най-честите хронични състояния, засягащо около 30% от населението и причина за развитието на синузит и проблеми с носа. Децата и младите хора са най-засегнатите възрастови групи, макар че много възрастни също са уязвими към състоянието.Алергичният ринит е възпаление и раздразнение на носните пътища вследствие на сезонни алергени. Симптомите включват кихане, течащ нос, запушване на носа и сърбежи в носа.

Сезонният алергичен конюнктивит също е често съпътстващ симптом, който се изразява всърбежи, подуване, зачервяване, подуване  и парене на очите. Сърбежът на очите е най-показателният симптом при алергичния конюнктивит. Ако той липсва, е много по-малко вероятно да става дума за алергия.

Ако избягването на активиращите симтомите фактори не е достатъчно, студените компреси на очите могат да бъдат облекчаващи. Най-често обаче е необходимо третиране с медикаменти за алергичен конюнктивит. Такива са например антихистамините и капките за очи. Освен антихистамините, при сенна хрема ефективни за стероидните спрейове, орално приеманите деконгестанти и левкотриенови блокери.

Историята на рекордите GINES
На 4 май 1951 г., сър Хю Бивър, заемащ поста управител на пивоварната Гинес, е на ловджийско събиране на пристанището Уексфорд на река Слейни във графство Уексфорд, Ирландия. Въвлечен е в спор: коя е най-бързата дивечова птица в Европа, Златистата булка или яребицата. Същата вечер в Касълбридж Хаус той разбира, че не е възможно да се разбере отговора на спора само чрез изследване на справочната литература.

Бивър разбира, че сигурно много подобни въпроси се повдигат всяка вечер във хилядите кръчми във Британия и Ирландия, но няма книга, която да разреши тези спорове, и разбира, че книга, предоставяща тази информация, би могла да стане популярна.

Идеята му става реалност, когато един служител на пивоварната, Кристофър Чатауей, препоръчва на Бивър двама братя - свои приятели, които имат детективска агенция в Лондон. Бивър ги наема да създадат първия сборник, който по-късно се превръща в Книгата за рекорди на Гинес. Първият вариант е отпечатан 

След създаването на книгата изданието от август 1955 г. достига върха на британската класация за най-продавани книги още преди Коледа . "Беше просто пазарен подарък, а не нещо, от което се правят пари" твърди Бивър. Но на следващата година само в САЩ са продадени 70 000 копия.

След изненадващо добрите продажби книгата започва да се преиздава, като накрая се стига до текущото положение — по една нова редакция всяка година, издавана през октомври, за да съвпадне с периода на пазаруване за Коледа. Братята Макуиртър продължават да я издават в продължение на дълги години. Единият от братята е убит от Ирландската Републиканска Армия през 1975 г. Другият участва в телевизионно шоу, в което деца му задават въпроси за различни световни рекорди.

Последните издания наблягат на рекорди постигнати от човека. Обхванати са от обичайните дисциплини като "вдигане на тежести" до екстравагантни като "хвърляне на яйце за разстояние" или "количество изяден сладолед, като са отправени критики, че новия формат акцентира твърде много на визуални шокиращи материали като физически деформации, странно изглеждащи зеленчуци и чудати каскади. Също има и рекорди, за които обективността очевидно е била жертвана заради популярността - Парис Хилтън е обявена като "най-надценената знаменитост".

Съставители: инж. Румен Петков 

За контакти: тел. 064/835852
Разпространява се БЕЗПЛАТНО
ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ година VIII  ПЛЕВЕН         май 2012

От 3 май 2012 г. стартира електронно-информационен портал за организациите, дейността и изявите на хората с увреждания от Община Плевен:   � HYPERLINK "http://www.disability.pleven.bg" ��www.disability.pleven.bg�


Хостингът за публикуване е предоставен от Общината.

